DOI: 10.5279/dk-sa-dda-992
title: Observa Prøvevalg 1979
title: Observa Political Index Polls, 1979

description: Observas opinionsundersøgelser:
        
        -------------------------------
        
        Observa har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser), dels gennem mere omfattende, interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten.
      
        Observa Prøvevalg 1979:
        
        ----------------------
        
        I 1979 gennemførte Observa i alt 12 prøvevalg. Enslydende spørgsmål, omhandlende demografiske forhold samt partipræference, er i DDA samlet i undersøgelsen DDA-0992: Observa Prøvevalg 1979, mens de enkelte prøvevalg, der indeholder forskellige aktuelle spørgsmål, findes som DDA-0993 til DDA-1004.
      Indholdet af nærværende undersøgelse er her opregnet for hvert af prøvevalgene:
        DDA-0993: Observa Prøvevalg 1979, februar-undersøgelsen:
        
        Partipræference; Folketingets fastlæggelse af rammer for overenskomstforhandlingerne; bør Folketinget gribe ind ved sammenbrud; vurdering af forskellige overenskomstkrav; vurdering af Thomas Nielsens gavn for fagforeningerne, lønmodtagerne og samfundet; stormagternes (USAs, Sovjetunionens og Kinas) bidrag til bevarelse af verdensfreden; vurdering af udsendelserne ''Kanal 22'' i TV; indblanding i ulykker, vold og kriminalitet; egen investering af en større, tænkt sum penge (fx i obligationer, antikviteter, frimærker); samt læsning af ugeblade.
      DDA-0994: Observa Prøvevalg 1979, marts-undersøgelsen: Partipræference; den amerikanske TV-serie ''Holocauast''; vurdering af forskellige energibesparende foranstaltninger; atomkraftværker i Danmark, vil stemme om og stilling til; stemmeafgivelse og partipræference ved valg til EF-parlamentet (hvis valget fandt sted i dag); vejrudsigter, evaluering af; Arbejdsgiverforeningens, LOs og regeringens ansvar for at overenskomstforhandlingerne er gået i hårdknude; samt læsning af ugeblade.
        DDA-0995: Observa Prøvevalg 1979, april-undersøgelsen:
        
        Partipræference; held og uheld i egen tilværelse; for eller imod Danmarks medlemskab af Fælledsmarkedet ved en folkeafstemning i dag; antal ferieuger i ferieåret 79-80; tidspunkt for afholdelse af ferien; stemmeafgivelse og partipræference ved valg til EF-parlamentet (hvis valget fandt sted i dag); de nye hastighedsgrænser; erhvervsmæssig beskæftigelse; overensstemmelse mellem uddannelse og aktuel beskæftigelse; fysisk form; samt indkøb gennem postordrefirmaer.
      
        DDA-0996: Observa Prøvevalg 1979, maj-undersøgelsen:
        
        Partipræference; stemmeafgivelse, partipræference og alternativ partipræference ved valg til EF-parlamentet (hvis valget fandt sted i dag); sommerferierne 1978 og 1979; vurdering af regeringens medlemmer; anvendelse af de indefrosne dyrtidsportioner; samt forældres legemlige afstraffelse af deres børn.
      
        DDA-0997: Observa Prøvevalg 1979, juni-undersøgelsen:
        
        Partipræference; urbaniseringsgrad; skiftende arbejdssted; transport fra bopæl til arbejde, transportmidler, afstand og tid; bil i husstanden; ændring af transportmåde som følge af regeringens henstilling om energibesparelser; vurdering af forskellige energibesparende foranstaltninger; regeringens og oppositionens virke; for eller imod Danmarks medlemskab af EF ved folkeafstemning i dag; læsning af ugeblade; støjproblemer ved bopæl; samt faktisk stemme ved valget til Europaparlamentet den 7. juni.
      
        DDA-0998: Observa Prøvevalg 1979, august-undersøgelsen:
        
        Partipræference; Danmarks økonomiske situation; mulige økonomiske stramninger; udløsning af folketingsvalg; emigration (hvilket land ville respondenten vælge, hvis hun/han og en evt. husstand skulle emigrere og årsager til valget); ØD, Socialdemokratiets og LOs forslag om økonomisk demokrati, en en central fond; tro, religiøs retning; atomkraftværker i Danmark, afstemning om i dag, affaldsproblemet; mulige præsidentemner (fx K.B. Andersen, Dronning Margrethe) ved en eventuel afskaffelse af det danske kongedømme; samt tiltaleformerne du og De.
      
        DDA-0999: Observa Prøvevalg 1979, september-undersøgelsen:
        
        Partipræference; anvendelse af de indefrosne dyrtidsportioner til betaling af Danmarks udlandsgæld; holdning til SV-regeringen; Det konservative Folkepartis forslag til styrkelse af den økonomiske situation, forslagets mulige konsekvenser for den økonomiske situation og beskæftigelsen; det danske postvæsen, vurdering af postvæsenets service; restaurationsbesøg, hyppighed og arten af sidste restaurationsbesøg; samt deltagelse i fritidsaktiviteter (fx gymnastik, svømning, aftenskoleundervisning af forskellig art).
      
        DDA-1000: Observa Prøvevalg 1979, første oktober-undersøgelse:
        
        Partipræference; den økonomiske situation; forbrugsbegrænsende foranstaltningers indflydelse på det personlige forbrug; regeringsønske efter det kommende valg; statsministerpræference efter det kommende valg; arbejdsmarkedsorganisationernes indflydelse på fastsættelsen af indkomstpolitikken; alternativ partipræference (hvilket parti ville respondenten stemme på som nr. 2, hvis det var muligt at afgive 2 stemmer); Socialdemokratiets forslag om indførelse af overskudsdeling som et første skridt på vejen til indførelse af økonomisk demokrati; rømning af Christiania; bil(er) i husstanden; Danmarks Radios monopol; finansiering og drift af et TV 2; reklamer i et TV 2; samt læsning af ugeblade.
      
        DDA-1001: Observa Prøvevalg 1979, anden oktober-undersøgelse:
        
        Partipræference.
      
        DDA-1002: Observa Prøvevalg 1979, tredje oktober-undersøgelse:
        
        Faktisk stemmeafgivelse ved folketingsvalget den 23. oktober 1979; regeringspræference; samt statsministerpræference.
      
        DDA-1003: Observa Prøvevalg 1979, november-undersøgelsen:
        
        Partipræference; indkøb af danske eller udenlandske varer; kontakt med og evaluering af kvaliteten af kontakten med diverse offentlige myndigheder eller instanser (toldvæsen, sygehusvæsen, bistandskontor, politi; skattevæsen); vinterferie i 1978 og 1979; holdning til dansk arbejde; læsning af ugeblade; børns fritid: sport, ungdomsskole, musikundervisning, hobbyklubber; samt børns sengetid.
      
        DDA-1004: Observa Prøvevalg 1979, december-undersøgelsen:
        
        Partipræference i dag; vurdering af regeringens økonomiske helhedsplan, dens enkelte elementer samt dens mulige konsekvenser for den økonomiske situation og beskæftigelsessituationen; vurdering af Anker Jørgensens virke som statsminister; erhvervslivets muligheder i de kommende år; juleaften; børn i husstanden; lommepenge til børn (beløb og kriterier); julegavebeløb; udsigterne for 1980 (egen økonomi, landets økonomi, verdenssituationen); samt læsning af ugeblade.
      I prøvevalgene indgår et fast sæt af baggrundsvariable (stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler:Respondentens køn, fødselsår, civilstand og stilling i familien. Bopælens geografiske placering (urbaniseringsgrad) samt boligens art og antal værelser i boligen. Respondentens uddannelse, beskæftigelsesmæssige status, stillingsbetegnelse og medlemskab af faglig organisation. Endelig hvilket politisk parti respondenten stemte på ved det sidste folketingsvalg (1977) eller årsager til, at respondenten ikke stemte
description: Se abstract
description: See abstract